امور داخلہ کی وزارت
امور داخلہ اور امداد باہمی کے مرکزی وزیر جناب امت شاہ نے آج نئی دلی کے وگیان بھون میں ریاستوں /مرکز کے زیرانتظام علاقوں کے آفات کے بندوبست کے وزراء کے ساتھ ایک میٹنگ کی صدارت کی
وزیر اعظم جناب نریندر مودی کے وژن 2047 کے تحت میٹنگ کا اصل مقصد بھارت کو آفات کو برداشت کرنے والا بنانے کی خاطر ملک میں آفات کے خطرے کو کم کرنے کے نظام کو مزید مستحکم کرنا ہے
مرکزی وزیر داخلہ جناب امت شاہ نے ملک میں آفات کے بندوبست کے لئے 8 ہزار کروڑروپے سے زیادہ کی تین اہم اسکیموں کا اعلان کیا
تمام ریاستوں میں آگ بجھانے کی خدمات میں توسیع اور جدید کاری کے لئے پانچ ہزار کروڑروپے کا پروجیکٹ
سات سب سے زیادہ آبادی والے میٹرو شہروں - ممبئی ،چنئی ، کولکتہ ، بنگلورو ، حیدرآباد ، احمدآباد اور پونے میں شہروں میں سیلاب کے خطرے کو کم کرنے کے لئے 2500 کروڑروپے کا پروجیکٹ
سترہ ریاستو ں اور مرکز کے زیر انتظام علاقوںمیں مٹی کے تودے کھسکنے کے خطرے کو کم کرنے کی خاطر 825 کروڑروپے کا نیشنل لینڈسلائڈ مٹیگیشن پروجیکٹ
ہماری یہ کوشش ہونی چاہئے کہ آفات کی وجہ سے کسی ایک شخص کی بھی جان ضائع نہ ہو، وزیراعظم مودی کی قیادت میں تمام ریاستوں نے پچھلے پانچ برسوں میں اس ہدف کو حاصل کرنے کے لئے کوششیں کی ہیں
آفات کی نوعیت میں تبدیلی آئی ہے ، ان کی شدت اور تعداد میں بھی اضافہ ہوا ہے ، یہی وجہ ہے کہ ہمیں اپنی تیاریوں کو تیز اور وسیع کرنا ہوگا، بہت سی نئی آفات ، نئے مقامات پر آرہی ہیں ہمیں اس کے لئے بھی خود کو تیار کرنا ہوگا
اس سے پہلے آفات کے تئیں ہمارا طریق کار راحت پر مرکوز اور رد عمل والا تھا، پچھلے نو برسوں میں
وزیر اعظم جناب نریندرمودی کی قیادت میں ، اجتماعی اور لگن کے ساتھ سخت محنت کرکے ، ہم نے بنیادی سطح پر پہلےسے خبردار کرنے کا نظام ، روک تھام ، کمی کرنے اور تیاری پرمبنی آفات کے بندوبست کانظام نافذ کیا ہے
مودی حکومت نے آفا ت کے زیادہ امکان والے 350 اضلاع میں تقریباََ ایک لاکھ نوجوان رضا کاروں کو تیار کرنے کا ہدف مقرر کیا ہے، آفا ت کے دوران ، ہمیں بہت اچھے نتائج مل رہے ہیں
سال 06-2005 سے 14-2013 کے دوران نو سال کے مقابلے 15-2014 سے 23-2022 تک ایس ڈی آر ایف کے لئے جاری کردہ فنڈ 35858 کروڑروپے سے بڑھ کر تقریباََ تین گنا 104704 کروڑروپے ہوگئے ہیں
اس کے علاوہ این ڈی آر ایف کے جاری کردہ فنڈ 25000 کروڑروپے سے بڑھ کر تقریباََ تین گنا ستتّرہزار کروڑروپے ہوگئے ہیں
وزیراعظم مودی نے آفا ت کے بندوبست کے شعبے میں گرانقدر تعاون کے لئے افراد اور اداروں کو سبھاش چندر بوس آپدا پربندھن پرسکار سے نوازنے کی روایت شروع کی ہے، اس کی وجہ سے اس شعبے میں کام کرنے کے لئے یقیناََ افراد اور اداروں کی ہمت افزائی ہوئی ہے
اس سے پہلے آئی ایم ڈی بارش اور اس سے آنے والے سیلاب کے بارے میں تین دن پہلے پیش گوئی کرتی تھی جبکہ اب یہ پیش گوئی پانچ دن پہلے ہی کردی جاتی ہے ،جس سے بچاؤ کوششوں کے لئے اضافی وقت مل جاتا ہے، آئی ایم ڈی کو ہدایت دی گئی ہے کہ وہ اگلے سال تک سات دن پہلے پیش گوئی جاری کرے
این ڈی ایم اے نے ریاستوں میں ایسے سات بجلی پلانٹ کے مقامات کا دورہ کیا ، جہاں نیو کلیائی پاور پلانٹ تعمیر کئے جارہے ہیں اور ان ریاستوں کو کسی بھی ہنگامی صورت میں لوگوں کو نکالنے کے لئے پروٹو کول جاری کردئے گئے ہیں
مرکزی وزیر داخلہ نے تمام ریاستوں سے کہا کہ وہ ماڈل فائر بل منظور کریں اور تمام ریاستوں میں یکساں قانون بنائیں
امور داخلہ اور امداد باہمی کے مرکز ی وزیر جناب امت شاہ نے آج نئی دلی کے وگیان بھون میں ریاستو ں/ مرکز کے زیر انتظام علاقوں کے آفات کے بندوبست کے وزراء کے ساتھ ایک میٹنگ کی صدارت کی ۔ وزیر اعظم جناب نریندرمودی کے وژن ایٹ 2047 کے تحت میٹنگ کا اصل مقصد بھارت کو آفات کو برداشت کرنے والا بنانے کے لئے ملک میں آفات سے متعلق خطرات کو کم کرنے کے نظام کو مزید مستحکم کرنا اور ریاستو ں / مرکز کے زیر انتظام علاقوں کے انتظامیہ کے ساتھ آفات کے بندوبست سے متعلق مختلف امور پر تبادلہ خیال کرنا تھا۔
جناب امت شاہ نے اپنے خطاب میں ملک میں آفات کے بندوبست سے متعلق 8000 کروڑروپے سے زیادہ کی تین اہم اسکیموں کا اعلان کیا۔
1-تمام ریاستوں میں آگ بجھانے کی خدمات میں توسیع اور جدید کاری کے لئے پانچ ہزار کروڑروپے کا پروجیکٹ
2-سات سب سے زیادہ آبادی والے میٹرو شہروں - ممبئی ،چنئی ، کولکتہ ، بنگلورو ، حیدرآباد ، احمدآباد اور پونے میں شہروں میں سیلاب کے خطرے کو کم کرنے کے لئے 2500 کروڑروپے کا پروجیکٹ
3-سترہ ریاستو ں اور مرکز کے زیر انتظام علاقوںمیں مٹی کے تودے کھسکنے کے خطرے کو کم کرنے کی خاطر 825 کروڑروپے کا نیشنل لینڈسلائڈ مٹیگیشن پروجیکٹ۔
انہوں نے کہا کہ ہماری یہ کوشش ہونی چاہئے کہ آفات کی وجہ سے کسی ایک شخص کی بھی جان ضائع نہ ہو، وزیراعظم مودی کی قیادت میں تمام ریاستوں نے پچھلے پانچ برسوں میں اس ہدف کو حاصل کرنے کے لئے کوششیں کی ہیں۔
وزیر داخلہ نے کہا کہ میٹنگ کے دوران تبادلہ خیال قومی سطح پر پالیسیوں کو مرتب کرنے اور ان پر نظرثانی کرنے کے لئے بہت ضروری ہے ۔ انہوں نے کہا کہ مرکز اور ریاستوں نے پچھلے نو برسو ں کے دوران کئی سنگ میل حاصل کئے ہیں لیکن ہم مطمئن نہیں رہ سکتے ۔ انہوں نے کہا کہ آفات کی نوعیت میں تبدیلی آئی ہے ، ان کی شدت اور تعداد میں بھی اضافہ ہوا ہے ، یہی وجہ ہے کہ ہمیں اپنی تیاریوں کو تیز اور وسیع کرنا ہوگا، بہت سی نئی آفات ، نئے مقامات پر آرہی ہیں ہمیں اس کے لئے بھی خود کو تیار کرنا ہوگا۔
جناب امت شاہ نے کہا کہ 2004 کے بعد قو می سطح پر جامع تبادلہ خیال کے بعد مرکز اور ریاستی سطح پر ایک اجتماعی ذمہ داری اور کارروائی کا نظا م تیار کیا گیا تھا۔ انہوں نے کہا کہ کووڈ -19 وبا کے دوران مرکز اور ریاستوں نے وزیراعظم جناب نریندر مودی کی قیادت میں صدی کی سب سے مہلک وبا سے کامیابی سے نمٹا ہے۔ اس مشکل وقت میں مرکزی حکومت ،ریاستوں اور عوام نے ہرمحاذ پر مل کر لڑنے کی ایک شاندار مثال دنیا کے سامنے پیش کی تھی۔ جناب شاہ نے کہا کہ وزیراعظم جناب نریندر مودی کی قیادت میں حکومت نے 220 کروڑ سے زیادہ کرونا کے مفت ٹیکے فراہم کئے ۔کروڑوں غریب لوگوں کے لئے خوراک کا انتظام کیا ، لاکھوں مزدوروں کو ان کے وطن واپس لایا گیا اور ڈی بی ٹی کے ذریعہ ان کی مشکلوں کو کم کرنے کا بندوبست کیا گیا۔
امور داخلہ اور امداد باہمی کے مرکزی وزیر نے کہا کہ چند سال پہلے تک آفات کے تئیں ہمارا طریق کار راحت پر مرکوز اور رد عمل والا تھا، پچھلے نو برسوں میں وزیر اعظم جناب نریندرمودی کی قیادت میں ، اجتماعی اور لگن کے ساتھ سخت محنت کرکے ، ہم نے بنیادی سطح پر پہلےسے خبردار کرنے کا نظام ، روک تھام ، کمی کرنے اور تیاری پرمبنی آفات کے بندوبست کانظام نافذ کیا ہے۔ انہوں نے کہا کہ مودی حکومت نے آفا ت کے زیادہ امکان والے 350 اضلاع میں تقریباََ ایک لاکھ نوجوان رضا کاروں کو تیار کرنے کا ہدف مقرر کیا ہےاور آفا ت کے دوران ، ہمیں بہت اچھے نتائج مل رہے ہیں۔ جناب شاہ نے کہا کہ وزیراعظم جناب نریندر مودی کی قیادت میں صرف دس دن کے دوران آئی ایم سی ٹی کی ٹیموں کو 73 بار بھیج کر پچھلے چار برسوں کے دوران ریاستوں کی مدد کے لئے سرگرم کوششیں کی ہیں۔ سال 06-2005 سے 14-2013 کے دوران نو سال کے مقابلے 15-2014 سے 23-2022 تک ایس ڈی آر ایف کے لئے جاری کردہ فنڈ 35858 کروڑروپے سے بڑھ کر تقریباََ تین گنا 104704 کروڑروپے ہوگئے ہیں
اس کے علاوہ این ڈی آر ایف کے جاری کردہ فنڈ 25000 کروڑروپے سے بڑھ کر تقریباََ تین گنا ستترہزار کروڑروپے ہوگئے ہیں ۔انہوں نے کہا کہ سرگرم طریق کار کی وجہ سے آفات کے خطرا ت کو کم کرنے اور آفات کے بعد راحت رسانی اور باز آبادکاری کے شعبوں میں مرکز اور ریاستوں نے بجٹ کے اختصاص میں اضافہ کیا ہے ۔ انہوں نے کہا کہ سال 2021 میں مرکز ی حکومت کے تحت 16700 کروڑروپے کے ساتھ نیشنل ڈزاسٹر مٹیگیشن فنڈ قائم کیا گیا ہے اور ایس ڈی ایم ایف کے تحت آفا ت کو کم کرنے کی سرگرمیوں کے لئے 32000 کروڑروپے کا فنڈ رکھا گیا ہے۔
جناب امت شاہ نے کہا کہ پورے ملک میں انڈیا ڈزاسٹر ریسورس نیٹ ورک کی تفصیلی فہرست تیار کی گئی ہیں اور ان میں ایک لاکھ سے زیادہ نئے ریکارڈ درج کئے گئے ہیں ۔ 354 کروڑروپے کی لاگت سے ایس ایم ایس کے ذریعہ الرٹ کرنے کا پروٹوکول کو نافذ کیا گیا ہے۔ آفا ت کے بندوبست سے متعلق معلوماتی نظام پورٹل ، 112 ایمرجنسی ریسپورنس سپورٹ سسٹم کثیر جہتی اقدامات کے لئے بہت کارآمد ہیں۔ وزیراعظم مودی نے آفا ت کے بندوبست کے شعبے میں گرانقدر تعاون کے لئے افراد اور اداروں کو سبھاش چندر بوس آپدا پربندھن پرسکار سے نوازنے کی روایت شروع کی ہے، اس کی وجہ سے اس شعبے میں کام کرنے کے لئے یقیناََ افراد اور اداروں کی ہمت افزائی ہوئی ہے۔
مرکزی وزیر داخلہ نے کہا کہ ملک میں سیلاب کے بندوبست کے لئے اسرو نے شمال مشرق میں 271 آبی ذخائر کی نشاندہی کی ہے۔ اس سے پہلے آئی ایم ڈی بارش اور اس سے آنے والے سیلاب کے بارے میں تین دن پہلے پیش گوئی کرتی تھی جبکہ اب یہ پیش گوئی پانچ دن پہلے ہی کردی جاتی ہے ،جس سے بچاؤ کوششوں کے لئے اضافی وقت مل جاتا ہے، آئی ایم ڈی کو ہدایت دی گئی ہے کہ وہ اگلے سال تک سات دن پہلے پیش گوئی جاری کرے۔ انہو ں نے کہا کہ ماحولیات ،جنگلات اور آب وہوا میں تبدیلی کی وزارت نے تیرہ بڑے دریاؤں کے کنارو ں پر ، جہاں سیلاب کے امکانات زیادہ ہیں، پیڑ لگاکر سیلاب کی روک تھام کی کوشش کی ہے۔
جناب امت شاہ نے کہا کہ این ڈی ایم اے نے ایسی ریاستوں میں ، جہاں نیو کلیائی بجلی گھر بنائے جارہے ہیں ،سات بجلی گھروں کے مقاما ت کا دورہ کیا اور کسی بھی ہنگامی صورت میں لوگوں کو نکالنے کے لئے ریاستوں کو سخت پروٹوکول بھیجے گئے ہیں۔ جناب شاہ نے ریاستوں کے وزرا سے کہا کہ وہ اسے اپنی ترجیح بنائیں اور جب تک نیو کلیائی بجلی گھر کام کرنا شروع نہیں کرتے ، آفات کےبندوبست سے متعلق تمام انتظامات مکمل کئے جانے چاہئیں ۔ انہوں نے کہا کہ موسم گرما کے لئے 23 ریاستوں میں ورکشاپ کا انعقاد کیا گیا ہے ۔ جناب شاہ نے کہا کہ کچھ ریاستوں نے کسانوں کو معاوِضہ دینے کا مشورہ دیا ہے اور حکومت اس پر ضرور غور کرے گی۔ انہوں نے کہا کہ ریاستوں کو اس کے لئے اپنے بجٹ کے فنڈ میں اضافہ کرنا چاہئے ۔ انہوں نے کہا کہ تمام ریاستو ں کو ماڈل فائر بل کو منظور کرنا چاہئے اور تمام ریاستو ں میں یکساں قانون بنانا چاہئے ۔ جناب شاہ نے کہا کہ جنرل وارننگ پروٹوکول کے لئے جن چیزوں کا فیصلہ کیا گیا تھا و ہ سب مکمل کی جاچکی ہیں۔ انہو ں نے کہا کہ 8 ریاستوں کے 87 اضلاع میں ضلع ڈزاسٹر مینجمنٹ پلان اب بھی التوا میں ہیں اور انہیں جلد از جلد مکمل کیا جانا چاہئے ۔ انہوں نے کہا کہ آندھی طوفان والی بارش اور بجلی گرنے سے متعلق ریاستی سطح کے ایکشن پلان مرکز کے ذریعہ بھیجے گئے ہیں اور اب تک 25 ریاستوں اور مرکز کے زیرانتظام علاقوں نے انہیں مرکز کو نہیں بھیجا ہے۔ انہوں نے کہا کہ ہمیں کوششیں کرنی چاہئیں کہ بجلی گرنے سے کسی بھی جان کا زیاں نہ ہو اور اسی وجہ سے ان پچیس ریاستوں اور مرکز کے زیر انتظام علاقوں کو اس سلسلے میں آگے بڑھنا چاہئے ۔ کہرے اور سردی کی لہر سے متعلق ریاستی سطح کے ایکشن پلان مرکز کے ذریعہ ریاستوں اور مرکز کے زیر انتظام علاقوںکو بھیجے جاچکے ہیں اور 16 ریاستوں اور مرکز کے زیر انتظام علاقوں نے اب تک اپنا ایکشن پلان تیار نہیں کیا ہے ۔ ہر ایک کو جتنی جلد ممکن ہوسکے اس پر کا م کرنا چاہئے ۔ جناب شاہ نے کہا کہ بیس ریاستوں اور مرکز کے زیر انتظام علاقوں نے حادثات سے متعلق کارروائی نظام کو نافذ کیا ہے اور 16 ریاستوں کو ا بھی اسے نافذ کرنا ہے۔
میٹنگ کے دوران آفات سے متعلق تیاریوں ، آفات میں کمی ، اقداما ت ، نیوکلیائی بجلی گھروں کا تحفظ ، پہلے سے وارننگ دینے اور اسے لوگوں تک پہنچانے کا نظام ، آفات کے خطرے کو کم کرنے کے فنڈ کا استعمال ، اسٹیٹ ڈزاسٹر ریسپانس فورس  ، اسٹیٹ ڈزاسٹر مینجمنٹ اتھارٹی  ، ڈسٹرکٹ ڈزاسٹر مینجمنٹ اتھارٹیز کے قیام اور استحکام اور آفات سے متعلق تیاری ، اقدامات اور راحت رسانی سے متعلق سماج کے ذریعہ رضاکارانہ خدمات کی حوصلہ افزائی جیسے موضوعات پر تبادلہ خیال کیا گیا۔
ریاستی حکومتوں اور مرکز کے زیر انتظام علاقوں کے نمائندوں اور وزرا نے میٹنگ کےدوران اٹھائے گئے معاملات پر اپنی گرانقدر رائے پیش کی ۔ انہوں نے اپنی اپنی ریاستوں میں اپنائی جانے والے بہترین طریق کار اور آفات کے بندوبست سے متعلق مستقبل کے چیلنجوں کے بارے میں بھی اپنے تاثرات کا اظہار کیا۔
میٹنگ کے دوران اس بات کا انکشاف کیا گیا کہ پچھلے نو برسوں کے دوران مرکز اور ریاستوں نے مل کر کئی سنگ میل حاصل کئے ہیں ۔ میٹنگ میں اس بات پر پھر سے زوردیا گیا کہ ایک ٹیم کی طرح کی گئی کوششوں کے نتیجے میں جان ، مال اور روزگار کے ذرائع کو کم سے کم نقصان ہوگا۔
میٹنگ میں ریاستوں کے وزرائے اعلیٰ / وزرا ء کے علاوہ مرکز کے زیر انتظام علاقوں کے گورنر صاحبان / ایڈ منسٹریٹرز ، ریاستی حکومت / مرکز کے زیر انتظام علاقوں کے آفات کے بندوبست کے محکمے کے سینئیر عہدےداران ، این ڈی ایم اے کے ارکان ، این ڈی آر ایف کے ڈائریکٹر جنرل ، ڈائریکٹر جنرل صاحبان ، این آئی ڈی ایم کے ایگزیکٹو ڈائریکٹر اور امورداخلہ کی وزارت کے سینئر عہدے دار موجود تھے۔